b'\n_START_ARTICLE_\nDen palearktiske sone\n_START_PARAGRAPH_\nDen palearktiske sone (ogs\xc3\xa5 kalt den palearktiske regionen, palearktisk faunaregion og Palearktis) er en \xc3\xb8kosone som omfatter Europa, nordlige Afrika, nordlige og sentrale deler av Den arabiske halv\xc3\xb8y og Asia nord for Himalaya._NEWLINE_Den holdes sammen ved en del karakteristiske dyregrupper, men har ogs\xc3\xa5 store likhetstrekk med Nearktis, som omfatter Nord-Amerika. Disse to blir derfor ofte sl\xc3\xa5tt sammen til regionen Holarktis. Den palearktiske region grenser mot den afrotropiske region (Afrika s\xc3\xb8r for Sahara) og den indomalayiske sone (S\xc3\xb8r\xc3\xb8st-Asia).'